Van reynen van diest
Het zijn comen in recht voer meye en scepen van loeven inde banck ald de
voirs reyne van diest in deen zijde en die na de hoge heerlich ons liefs
gnadichs en geduchts hen des htogen van bourg en van brabt en
na sijnre stat recht van loeve voer meye en scepen van loeve gegoedt
en gheerft is in een hoeve geheten den elshof met allen hoen toebehoirte
henrix van erpe diemen heet van lieshout gelegen inde pchie van
gheffen gelijc hubrecht voilen van ghemert zweer des voirs henrix
uut der voirs hoeven sterff en die goede ald te houden plach in
deen zijde Ende ghijsbrecht de cock soen rijchouts wilen de cock
die soen was hghijsbrechts wilen de cock ridders in dande daer
de voirs reyne inden rechte dede lezen de scepen brieve van loeve
sprekende van sijnre guedingen voirscr en versocht datmen hem
peyslic houden woude inder voirs sijnre guedingen also dat doen tstont
de voirs ghijsbrecht de voirs goede met sijne gelevden voerspreke aen
sprack Inden yersten seggen dat waer wae dat wilen was een h jan
de cock van nedrynen ridd die dese goede besat als sijn pper leen en
dede dair op lezen enen brief bezegelt metten zeghele wilen htoghine
johannen salig gedenckenissen inhoudende hoe de voirs wilen hjan de
cock de voirs goede bracht hadde te leen aen ons genedig vrouwe voirs
hoer genade gesynnende dat hij de selve goede van hoe te leen
ontfaen mochte en dair in de selve hoe gnaden hem de voirs
goede belijdde tot ene brabantschen rechte comen vand heerlicheit
van hensden en dat de voirs go wilen h jan de cock de voirs goede
aldus besat dat boot de voirs ghijsbrechts te thoenen en met den
minsten c Seggende voort de selve ghijsbrecht dat hij hadde enen
vader met namen rijchout de cock dair af de voirs wilen hjan
de cock wittich oem was en aldus dan sijn de voirs goede comen
en verstorven vanden selven wilen hjanne opten voirs wilen rijcout
sijne neve en vanden voirs rijchoute opten voirs ghijsbrechten sijne
soen dwelc de selve ghijsbrecht boot te thoenen en metten minste
En dede dair na tstont lezen ene brief bezegelt metten zegele
des hogeboen vorsten htoghen philips van bourg en van brabt
nu ttijt regnende begripende hoe hij voermaels van sijne gnade
de voirs goede voer leen ontfaen hadde en dede daer toe oic seggen
dat hij de voirs goede aen onsen gened hen voirs te leen ontfaen hadde
gelijc den voirs brief begreep en dat de selve goede leen goede waen
en dat boot hij te thoene en met mane van leen seggen voert